ตัวการทำเงินเฟ้อ
ใครๆ ก็กลัวดอกเบี้ยขาขึ้น โดยเฉพาะลูกหนี้ เพราะแบงก์ชาตินั่งยัน นอนยันว่า จะต้องใช้ดอกเบี้ยสยบเงินเฟ้อให้ได้
19 ส.ค. 2554

ใครๆ ก็กลัวดอกเบี้ยขาขึ้น โดยเฉพาะลูกหนี้ เพราะแบงก์ชาตินั่งยัน นอนยันว่า จะต้องใช้ดอกเบี้ยสยบเงินเฟ้อให้ได้
เมื่อเห็นคนกลัวมากจนเกินไป เหมือนกลัวราคาสินค้าขึ้นจนทำให้แห่กักตุนเงินเฟ้อเลยพุ่งพรวด คุณพี่ไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน แบงก์ชาติ ก็เลยออกมาปลอบขวัญว่า ถ้าประชาชนไม่คาดการณ์เงินเฟ้อสูง แบงก์ชาติก็จะไม่ขึ้นดอกเบี้ย เพื่อให้ดอกเบี้ยอยู่ในระดับเหมาะสมกับภาวะเศรษฐกิจ
และในวันที่ 9 มี.ค.นี้ จะมีการประชุมคณะกรรมการนโยบายการเงิน (กนง.) อีกรอบ อันนี้ก็เดาใจ กนง.ไม่ได้นะนายจ๋า ว่าจะขึ้นดอกเบี้ยอีกหรือไม่ 
แต่ว่าพรรคประชาธิปัตย์ประกาศว่าจะขึ้นค่าจ้างขั้นต่ำเป็นวันละ 300 บาท อ่า...นโยบายนี้จะทำให้เงินเฟ้อลดลงได้ยังไง อันนี้ รมว.คลัง คงยักไหล่ แต่ผู้ว่าแบงก์ชาติคงลมจับ แล้วจะไม่ให้เงินเฟ้อได้ไง ก็รัฐบาลประกาศซะเอง เฮ้อ